4 траўня зноўку кампанію “Будзьма беларусамі!” запрасілі ў Мінскую бібліятэку. У дзіцячай бібліятэцы № 14 выступаў Васіль Дранько-Майсюк. Спадар Васіль распавёў школьнікам пра выбітную асобу беларускай літаратуры – Янку Маўра. Дзеці падзяліліся сваімі ўражаннямі ад твораў пісьменніка. І зноўку дасведчаны рэжысёр паставіў цэлы спектакль па творчасці Я. Маўра з вершамі, гульнямі, казкамі. Даспадобы прыйшлася і гістарычна-моўна-літаратурная віктарына на прызы ад кампаніі “Будзьма беларусамі!”.